Poytaxtimizda Adrenaline Rush yangi energetik ichimligining taqdimoti o‘tkazildi

5-sentabr kuni poytaxtimizdagi Lotte mehmonxonasida o‘tkazilgan maxsus tadbirda PepsiCo kompaniyasi Adrenaline Rush alkogolsiz energetik ichimligi sotuvga chiqarilishini ma’lum qildi.

Marosim avvalida kompaniyaning Markaziy Osiyo va Mo‘g‘uliston bo‘yicha bosh menejeri Aydar Turmuhambetov so‘z olib, yig‘ilganlarni ushbu muhim sana bilan qutlar ekan, kompaniya hamda O‘zbekiston bozorida paydo bo‘layotgan yangi energetik ichimlik haqida qisqacha ma’lumot keltirib o‘tdi.

Aytish kerakki, noan’anaviy shakldagi marosim bu yil o‘zining 10 yilligini nishonlayotgan afsonaviy Adrenaline Rush FMX shousi ko‘rinishida tashkil etildi.

Bejirim qo‘lqoplar, yaltiroq qora rangli bosh kiyimlardagi yigit-qizlarning chiqishlari, moto va velotomoshalar, Hensley & the hooligans musiqiy guruhining qo‘shiqlari bilan birgalikda yig‘ilganlar faol yoshlarning akrobatik chiqishlari tomoshasidan bahra olish imkoniyatiga ega bo‘ldi.

Ta’kidlanganidek, Adrenaline Rush energetik ichimligi PepsiCo xalqaro korporatsiyasiga tegishli bo‘lib, yurtimizda u International Beverages Tashkent QK MChJ sanoat korxonasida  eng zamonaviy nemis uskunalari asosida 0,25 litrli alyumin bankalarga solinib ishlab chiqariladi.

Betakror tetiklashtiruvchi ta’mga ega yangi ichimlik tarkibida charchoqni oluvchi, asablar tizimi hamda aqliy faoliyatni shakllantiruvchi B guruhi vitaminlari mavjud. Sun’iy xushbo‘ylashtirgich va rang beruvchi qo‘shimchalardan foydalanilmagan. Ichimlikning an’anaviy, Nature, Juicy kabi sarxil ta’mlari mavjud.



Qo‘shimcha sifatida aytish mumkinki, Adrenaline Rush brendi Rossiyada so‘nggi 15 yilda energetik ichimliklar orasida savdosi jadallik bilan rivojlanayotgan muvaffaqiyatli kompaniyalardan biri sanaladi.


Yuz bor eshitgandan bir bor tatib ko‘ring!